b'\n_START_ARTICLE_\nHildesheimas\n_START_SECTION_\nIstorija\n_START_PARAGRAPH_\nIX a. prad\xc5\xbeioje, 815\xc2\xa0m. buvo \xc4\xafkurta vietos vyskupija ir kelet\xc4\x85 \xc5\xa1imtme\xc4\x8di\xc5\xb3 Hildesheim\xc4\x85 vald\xc4\x97 dvasininkai._NEWLINE_Po Napoleono kar\xc5\xb3 Hildesheimas, Hanoverio karalyst\xc4\x97s sud\xc4\x97tyje, prisijung\xc4\x97 prie Hanzos s\xc4\x85jungos, bet po Austrijos-Pr\xc5\xabsijos karo atiteko Pr\xc5\xabsijai._NEWLINE_Miestas labai nukent\xc4\x97jo per Antrojo pasaulinio karo 1945\xc2\xa0m. oro antskryd\xc5\xbeius, ypa\xc4\x8d kovo 22 d. Miesto centras iki tol i\xc5\xa1saugoj\xc4\x99s savo viduram\xc5\xbei\xc5\xb3 stili\xc5\xb3 buvo visi\xc5\xa1kai sugriautas. Po karo Hildesheimas buvo atstatytas, o miesto dvi ba\xc5\xbeny\xc4\x8dios \xc4\xaftrauktos \xc4\xaf UNESCO pasaulio paveldo s\xc4\x85ra\xc5\xa1\xc4\x85._NEWLINE_1980\xc2\xa0m. prasid\xc4\x97ta istorinio miesto centro rekonstrukcija. Kai kurie pastatai prie pagrindin\xc4\x97s aik\xc5\xa1t\xc4\x97s buvo nugriauti ir pastatyti i\xc5\xa1 naujo pagal i\xc5\xa1likusias istorines nuotraukas.\n_START_SECTION_\nTransportas\n_START_PARAGRAPH_\nHildesheime veikia efektyvi transporto sistema ir yra regioninio (InterCityExpress) gele\xc5\xbeinkelio centras. Mieste yra Vidurio Vokietijos kanalo uostas. \xc5\xa0alia miesto t\xc4\x99siasi E45 autostrada Hamburgas\xe2\x80\x93Miunchenas.'